User:Smitha kamath 0/sandbox

ಹವ್ಯಾಸ ಮತ್ತು ಚಟ

ಹವ್ಯಾಸ, ಅಭ್ಯಾಸ ಅಥವಾ ಚಟಗಳೆಂದು ಕರೆಯುವ ಈ ಪದಗಳು ಮನುಷ್ಯ ಜೀವನದ ದಿನನಿತ್ಯದ ಒಂದು ಅಂಗವಾಗಿದೆ. ಇವುಗಳನ್ನು ಸಾಮಾನ್ಯವಾಗಿ ಎರಡು ಪ್ರಕಾರಗಳಲ್ಲಿ ವಿಂಗಡಿಸಲಾಗುತ್ತದೆ. ಒಳ್ಳೆಯ ಹವ್ಯಾಸಗಳು-ಕೆಟ್ಟ ಹವ್ಯಾಸಗಳು, ಅಭ್ಯಾಸಗಳು-ದುರಾಭ್ಯಾಸಗಳು, ಒಳ್ಳೆಯ ಚಟಗಳು ದುಶ್ಚಟಗಳು ಎಂದೂ ಇನ್ನೂ ಸೂಕ್ಷ್ಮವಾಗಿ ಅವಲೋಕಿಸಿದಾಗ ಅಭ್ಯಾಸ ಮತ್ತು ಹವ್ಯಾಸ ಎಂಬ ಪದಗಳನ್ನು ಒಳ್ಳೆಯದರ ಸೂಚಕವಾಗಿಯೂ ಚಟ ಎಂಬ ಪದವನ್ನು ಕೆಟ್ಟದ್ದರ ಸೂಚಕವಾಗಿಯೂ ಬಳಸಲಾಗುವುದು. ಪುಸ್ತಕ ಓದುವುದು, ಒಳ್ಳೆಯ ಆಟಗಳನ್ನು ಆಡುವುದು ಸಂಗೀತ, ಚಿತ್ರಕಲೆ, ಈಜು ಇತ್ಯಾದಿಗಳನ್ನು ಒಳ್ಳೆಯ ಹವ್ಯಾಸಗಳು ಅಥವಾ ಅಭ್ಯಾಸಗಳೆಂದು ಪರಿಗಣಿಸುತ್ತೇವೆ. ಮಧ್ಯಸೇವನೆ, ಸಿಗರೇಟು ಸೇವನೆ, ಜೂಜಾಟ ಇತ್ಯಾದಿಗಳನ್ನು ಕೆಟ್ಟ ಚಟಗಳೆಂದು ಪರಿಸಗಣಿಸುತ್ತೇವೆ.

ಉತ್ತಮ ಪರಿಸರ ಮತ್ತು ಒಳ್ಳೆಯ ಸಹವಾಸವಿದ್ದಲ್ಲಿ ಒಳ್ಳೆಯ ಹವ್ಯಾಸಗಳೇ ನಮಗೆ ಸಂಗಾತಿಗಳಾಗುತ್ತವೆ. ಕೆಟ್ಟ ಸಹವಾಸದಲ್ಲಿ ಚಟಗಳೇ ನಮ್ಮ ಸಂಗಾತಿಗಳಾಗಿ ನಮ್ಮ ಜೀವನದುದ್ದಕ್ಕೂ ಪೀಡೆಯಾಗಿ ಪರಿಣಮಿಸುತ್ತವೆ.

ಜೀವನದಲ್ಲಿ ಒಳ್ಳೆಯ ಅಭ್ಯಾಸಗಳನ್ನು ರೂಢಿಸಿಕೊಳ್ಳುವುದು ಅಷ್ಟು ಸುಲಭ ಸಾಧ್ಯವಲ್ಲ. ಅದಕ್ಕೆ ದೃಢಸಂಕಲ್ಪ, ಆತ್ಮವಿಶ್ವಾಸ ಮತ್ತು ನಿಶ್ಚಲ ಮನಸ್ಸಿನ ಅವಶ್ಯಕತೆ ಇದೆ. ಕೆಟ್ಟ ಚಟಗಳನ್ನು ಕಲಿತು ಜೀವನವನ್ನು ಅಂಧಕಾರಮಯಗೊಳಿಸಿಕೊಳ್ಳುವುದು ಅತೀ ಸುಲಭ. ಇದಕ್ಕೆ ಹೆಚ್ಚಿನ ಸಮಯವು ಬೇಕಿಲ್ಲ ಏಕೆಂದರೆ ಕ್ಷಣಿಕ ಸುಖ ನೀಡುವ ದುಶ್ಚಟಗಳು ಬಹಳ ಮೋಹಕವಾಗಿರುತ್ತವೆ, ಆಕರ್ಷಕವಾಗಿರುತ್ತವೆ. ಕೆಲವರಿಗೆ ಉಪಹಾರ ಅಥವಾ ಊಟವಾದ ನಂತರ ಎಲೆ-ಅಡಿಕೆ, ತಂಬಾಕು ಜಗಿಯುವ ಅಭ್ಯಾಸವಿರುತ್ತದೆ.

ಕಾದಂಬರಿ ಓದುವ ಅಭ್ಯಾಸವಿದ್ದವರು ತಾವು ಬಯಸಿದ ಪುಸ್ತಕವನ್ನು ಹೇಗಾದರೂ ಮಾಡಿ ದೊರಕಿಸಿಕೊಳ್ಳಲು ಶತಪ್ರಯತ್ನ ಮಾಡುತ್ತಾರೆ. ಅದನ್ನು ಪಡೆದು ಓದಿದ ಮೇಲೆಯೇ ಅವರ ಮನಸ್ಸಿಗೆ ಶಾಂತಿ ಸಿಗುವುದು.

ಹೇಗಿದೆ ಅಭ್ಯಾಸದ ಮಹಿಮೆ?